סרטון ממסיבת חנוכה בתשס"ד בחדר האוכל של 'תורת חיים' בנווה דקלים – מציג שניים מבוגרי הישיבה: רב סרן אליאב גלמן שנהרג בפיגוע לפני שנתיים, והרב רזיאל שבח הי"ד • המנכ"ל: "קשה לראות את שני בוגרי ישיבתנו הי"ד, רוקדים בקדושה ובטהרה, ולדעת שבני עוולה גדעו את חייהם"
הרב רזיאל שבח הי"ד, שנרצח בידי בני עוולה ליד חוות גלעד, הוא בוגר ישיבת 'תורת חיים'.
הרב זאביק הראל, לשעבר מנהל ערוץ הידברות, נברר בארכיון, ומצא סרטון שצולם במסיבת חנוכה בנווה דקלים, שהתקיימה בשנת תשס"ד בחדר האוכל של הישיבה.
בסרטון ניתן לראות את אור פניו, חיוכו, וחיותו של רזיאל, כשהוא רוקד במרכז המעגל.
בין הרוקדים, נמצא גם, ובולט במיוחד מכיוון שהוא לובש חולצה כחולה – רב סרן אליאב גלמן ז"ל, גם הוא בוגר הישיבה, ולימים – קצין שנהרג בפיגוע בצומת גוש עציון לפני כשנתיים, שעה שהיה בדרך לביתו, ראה מחבל, רץ לעברו, ונורה באופן טראגי דווקא על ידי לוחם צה"ל.
מנכ"ל מוסדות תורת החיים, איתן אלפרט: "הצפייה בסרטון מייסרת. כל כך קשה לראות את שני בוגרי ישיבתנו הי"ד, שמחים ורוקדים בקדושה ובטהרה, ולדעת שבני עוולה גדעו את חייהם המופלאים. כל מי שהכיר את הרב רזיאל זוכר את החיוך הענק שלו. הרב רזיאל השרה המון קדושה ושמחה ורוגע בישיבה ובקהילתנו כולה. מי יתן לנו תמורתו?"